Евгений Тимофеев

Евгений Михайлович Тимофеев () — қирғизӣ лижарони кӯҳӣ. Иштирокчии Бозиҳои олимпии зимистонаи 2014 ва 2018.

 Зиндагинома 
Евгений Тимофеев 16 октябри соли 1994 дар шаҳри Бишкек ба дунё омадааст.

Дар ҷавонӣ бо ҳоккей бо шайба машғул шуда, дар дастаи «Хан-Тенгри»-и Бишкек бозӣ кардааст.

Соли 2014 ба ҳайати тими миллии Қирғизистон дар Бозиҳои олимпии зимистона дар Сочи шомил гардид ва чанде пеш аз оғози мусобиқа варзишгари маҷруҳ Дмитрий Трелевский-ро иваз кард.

Дар слалом ҷойи 41-умро ишғол намуд (натиҷаи умумӣ — 2 дақиқаю 15,43 сония) ва аз ғолиб — Марио Матт аз Австрия 33,59 сония қафо монд.

Дар слалом-бузург ҷойи 61-умро гирифт (3.11,72) ва аз ғолиб — Тед Лигети аз Иёлоти Муттаҳидаи Амрико 26,43 сония қафо монд.

Парчамбардори тими Қирғизистон дар маросими пӯшидашавии Олимпиада буд.

Соли 2018 ба ҳайати тими миллии Қирғизистон дар Бозиҳои олимпии зимистона дар Пхёнчхан дохил шуд.

Дар слалом ҷойи 40-умро гирифт (2.03,93) ва аз ғолиб — Андре Мюрер аз Шветсия 24,94 сония қафо монд.

Дар слалом-бузург ҷойи 63-умро ишғол намуд (2.41,03) ва аз ғолиб — Марсел Хиршер аз Австрия 32,99 сония қафо монд.

Дар маросими пӯшидашавии Олимпиадаи 2018 низ парчамбардор буд.

Ба вейкбординг, кӯҳнавардӣ ва ҷаҳиш бо батут шавқ дорад.

Кумири ӯ дар лижаронии кӯҳӣ — Диде Кюш аз Швейтсария мебошад.

 Эзоҳ 

Гурӯҳ:Лижаронҳои кӯҳии Қирғизистон
Гурӯҳ:Лижаронҳо дар Бозиҳои олимпии зимистонаи 2014
Гурӯҳ:Лижаронҳо дар Бозиҳои олимпии зимистонаи 2018
Гурӯҳ:Парчамбардорон дар Бозиҳои олимпии зимистонаи 2014
Гурӯҳ:Парчамбардорон дар Бозиҳои олимпии зимистонаи 2018